cyanic-selkie/wikianc huggingface dataset:
তিউনিসিয়ার জাতীয় পতাকা
বর্ণনা
তারার পাঁচটি কৌণিক বিন্দুর অবস্থান নির্ধারিত হয় তারার কেন্দ্রস্থল কেন্দ্রীক একটি কাল্পনিক বৃত্ত দ্বারা, যার ব্যাস পতাকাটির দৈর্ঘ্যের প্রায় ১৫% এর সমান। তারাটির বিন্দুগুলো একে অপরের থেকে সমদূরবর্তী। কাল্পনিক বৃত্তের কেন্দ্রের বাম দিকে অবস্থিত বিন্দুটি পতাকাটির প্রস্থের ঠিক মাঝ বরাবর অবস্থিত। একটি লাল নতুন চাঁদ তারকাটিকে বাম দিক থেকে বেষ্টন করে রয়েছে। এ চাঁদটি দুটি বৃত্তচাপের সমন্বয়ে গঠিত। বহিঃস্থ চাপটির ব্যাস পতাকার দৈর্ঘ্যের ১⁄৪ অংশ এবং অন্তঃস্থ চাপটির ব্যাস পতাকার দৈর্ঘ্যের ১⁄৫ অংশ। এছাড়াও, রাষ্ট্রপতির পতাকার শীর্ষে للوطن (দেশের জন্য) শব্দটি সোনালী রঙে লেখা হয়।
১৯৫৯ সালের সংবিধানের ৪র্থ অনুচ্ছেদে পতাকা আঁকার জন্য নির্দেশনা সংবলিত একটি প্রযুক্তিগত ডসিয়রের কথা বলা আছে, যাতে পতাকাটি আঁকার জন্য নির্দেশনা, সঠিক পরিমাপ এবং এর রঙগুলোর প্রযুক্তিগত বৈশিষ্ট্য অন্তর্ভুক্ত রয়েছে।
অর্থ
ফ্রান্সে তিউনিশিয়ার দূতাবাসের তথ্য মতে, লাল রঙ হল ১৫৭৪ সালে উসমানীয়দের তিউনিশিয়া বিজয়ের সময় নিহতদের রক্তের প্রতীক। অবশ্য, তিউনিসিয়রাই স্পেনীয় আক্রমণকারীদের হাত থেকে তাদের মুক্ত করার জন্য তুর্কিদের আমন্ত্রণ জানিয়েছিল। আরেকটি ব্যাখ্যা হল "লাল বেলিক্যাল পতাকা সমগ্র মুসলিম বিশ্ব জুড়ে আলো ছড়িয়ে দিয়েছে"। সাদা শান্তির প্রতীক। আর বৃত্তটি সূর্যের প্রতীক যা জাতির উজ্জ্বলতা প্রকাশ করে। অন্যদিকে নতুন চাঁদ (ক্রিসেন্ট) মুসলমানদের ঐক্য এবং পাঁচ-কোণা তারা ইসলামের পাঁচটি স্তম্ভের প্রতিনিধিত্ব করে।
ওয়েবস্টার'স কনসাইজ এনসাইক্লোপিডিয়া অফ ফ্ল্যাগস অ্যান্ড কোটস অফ আর্মস এর লেখক লুডভিক মুচার মতে, পতাকার মাঝখানে অবস্থিত সাদা বৃত্ত সূর্যকে নির্দেশ করে। ইসলামের দুটি প্রাচীন প্রতীক নতুন চাঁদ এবং পাঁচ-কোণা তারা সর্বাধিক উল্লেখযোগ্যভাবে উসমানীয় পতাকায় ব্যবহৃত হয়েছিল। এর পর থেকে অনেক মুসলিম সংখ্যাগরিষ্ঠ দেশের মতো তিউনিসিয়ার পতাকায়ও এ প্রতীক ব্যবহৃত হচ্ছে। একজন আরব পর্যবেক্ষকের দৃষ্টিকোণ থেকে, নতুন চাঁদ সৌভাগ্যের প্রতীক। আর লাল রঙ তুর্কি আধিপত্যের বিরুদ্ধে প্রতিরোধের প্রতীক। হুইটনি স্মিথ বলেন যে বর্তমান তিউনিসিয়ার অন্তর্গত প্রাচীন কার্থেজের পুনিক রাজ্যেই প্রথম পতাকা এবং ভবনসমূহে নতুন চাঁদের প্রতীক ব্যবহার করা হত। উসমানীয় পতাকায় অন্তর্ভুক্ত হওয়ার পর এ প্রতীকটি মুসলমানদের কাছে ব্যাপকভাবে জনপ্রিয় হয়েছিল এবং এটি ইসলামের প্রতীক হিসাবে পরিচিতি লাভ করেছিল। অনুরূপভাবে, নতুন চাঁদের পাশাপাশি সূর্য প্রায়ই প্রাচীন পুনিক নিদর্শনগুলোতে ব্যবহৃত হত যা প্রাচীন পুনিক ধর্ম, বিশেষ করে সঙ্গে, তানিত চিহ্নের সাথে সম্পর্কিত।
ব্যবহার
তিউনিসিয়ার সকল সরকারি ও সামরিক ভবনে জাতীয় পতাকা দেখা যায়। আঞ্চলিক ও আন্তর্জাতিক বৈঠকে তিউনিশিয়ার রাষ্ট্রদূতদের আসনের সামনে এবং বিশ্বজুড়ে তিউনিশিয়ার প্রতিনিধিদের বাসস্থানেও পতাকাটি ব্যবহৃত হয়। বিশেষ দিবসে ও রাষ্ট্রীয় সম্মান প্রদর্শনের সময় পতাকাটি যথাযথভাবে ব্যবহার করা হয়। নিম্ন তালিকাভুক্ত পতাকা দিবসগুলোতে তিউনিসিয়ার পতাকা সরকারি ভবনগুলোতে উত্তোলন করা আইন অনুসারে বাধ্যতামূলক:
তিউনিসিয়ার দন্ড বিধির ১২৯ নম্বর অনুচ্ছেদে তিউনিশিয়ার জাতীয় পতাকা অথবা বিদেশী পতাকাগুলোকে "প্রকাশ্যে, বক্তব্য, লেখনী, অঙ্গভঙ্গি বা অন্য কোনও উপায়ে" অবমাননা করলে শাস্তি হিসেবে এক বছরের কারাদন্ডের বিধান রয়েছে।
প্রকরণ
তিউনিসিয়ার পতাকার রঙগুলো তিউনিশিয়ার অন্যান্য প্রতীকগুলোতেও অন্তর্ভুক্ত করা হয়েছে। যেমন: তিউনিসিয়ার জাতীয় প্রতীক, যার উপরিভাগে লাল প্রান্ত বিশিষ্ট বৃত্তের ভেতর একটি নতুন চাঁদ এবং তারকা রয়েছে। তিউনিশিয় সেনাবাহিনীর সামরিক সরঞ্জামগুলোতে ব্যবহৃত ককেডেও অনুরূপ প্রতীক ব্যবহার করা হয়।
তিউনিসিয়ার রাজনৈতিক দলগুলো তাদের পতাকায় জাতীয় পতাকার রঙগুলোকেই প্রাধান্য দেয়। দেশটির অনেক ডাকটিকিটেও পতাকাটির মোটিফ ব্যবহার করা হয়েছে।
চৌরঙ্গী (চলচ্চিত্র)
চৌরঙ্গী ১৯৬৮ সালে মুক্তিপ্রাপ্ত ভারতীয় বাংলা চলচ্চিত্র, যেটি তৈরি করেন পিনাকি ভূষণ মুখোপাধ্যায় এবং মুখ্য ভূমিকায় অভিনয় করেছিলেন উত্তম কুমার, অঞ্জনা ভৌমিক, শুভেন্দু চট্টোপাধ্যায় প্রমুখ শিল্পী । চলচ্চিত্রটি নির্মিত হয়েছিল প্রখ্যাত সাহিত্যিক শংকরের একই নামের উপন্যাসকে নিয়ে।
সাতবাড়িয়া ইউনিয়ন, কেশবপুর
সাতবাড়িয়া ইউনিয়ন বাংলাদেশের যশোর জেলার কেশবপুর উপজেলার একটি ইউনিয়ন। এটি ২০১৬ সালে স্থাপিত হয়।
১০নং সাতবাড়ীয়া ইউনিয়ন পরিষদের প্রথম চেয়ারম্যান জনাব মোঃ সামছুদ্দীন দফাদার।
ইতিহাস
১৯৩৫ সালে ত্রিমোহিনী বাজারে কপোতাক্ষ নদের তীর ঘেষে ১ নং ত্রিমোহিনী ইউনিয়ন পরিষদ স্থাপিত হয়। তখন এটি ব্রিটিশ সরকারের অধীনে ছিল ও চেয়ারম্যান ছিলেন ডাঃ এনায়েত হোসেন। ১৯৬৫ সালে চেয়ারম্যান মোঃ আব্দুল মতলেব জনগনের সুবিধার্থে সাতবাড়িয়া বাজারের কামকমিউনিটি সেন্টারে ইউনিয়নের কেন্দ্র বিন্দু স্থানান্তরিত করেন এবং ১৯৬৫ সাল হতে সাতবাড়িয়া বাজারের কামকমিউনিটি সেন্টারে কার্যক্রম চলে আসছিল। ১৭ মে ২০১৬ সালে সরকার ১ নং ত্রিমোহিনী ইউনিয়ন পরিষদকে বিভক্ত করে ১ নং ত্রিমোহিনী ইউনিয়ন পরিষদ এবং নতুন ১০নং সাতবাড়িয়া ইউনিয়ন পরিষদ নামে দুইটি ইউনিয়ন গঠন। ১০নং সাতবাড়িয়া ইউনিয়ন পরিষদের কার্যক্রম আগস্ট ২০১৬ সালে শুরু হয়। ১০নং সাতবাড়ীয়া ইউনিয়ন পরিষদের প্রথম (০১ম) চেয়ারম্যান নির্বাচিত হন জনাব মোঃ সামছুদ্দীন দফাদার
।
প্রশাসনিক অঞ্চল
এই ইউনিয়নে ১০ টি গ্রাম, ৭টি মৌজা ও ৬ টি বাজার (হাট) রয়েছে। গ্রামগুলো হলো:সাতবাড়িয়া উঃ, সাতবাড়িয়া দঃ, কড়িয়াখালি, বেগমপুর, কোমরপোল, জাহানপুর, চালিতাবাড়িয়া, ভালুকঘর উঃ, ভালুকঘর দঃ,  দত্তনগর। এই ইউনিয়নের প্রথম চেয়ারম্যান হলেন সামছুদ্দীন দফাদার, তিনি ৭ আগস্ট ২০১৬ তারিখ থেকে দায়িত্বরত আছেন।
২০১৭ সালে নবগঠিত ১০নং সাতবাড়ীয়া ইউনিয়নের ইউনিয়ন পরিষদ কমপ্লেক্স ভবন উদ্ভোধন করেন জনপ্রশাসন প্রতিমন্ত্রী জনাবা ইসমাত আরা সাদেক। সার্বিক তত্ত্বাবধানে ইউপি চেয়ারম্যান জনাব মোঃ সামছুদ্দীন দফাদার।
আয়তন ও লোকসংখ্যা
১০ নং সাতবাড়িয়া ইউনিয়নের আয়তন ৯.৮০ বর্গ কিলোমিটার এবং লোকসংখ্যা ২৮,২০৩ জন (প্রায়) (২০১১ সালের আদমশুমারি অনুযায়ী)।
শিক্ষা
এই ইউনিয়নে শিক্ষার হার প্রায় ৬৬% (২০০১ সালের শিক্ষাজরিপ অনুযায়ী)। এই ইউনিয়নে ৬টি সরকারি প্রাথমিক বিদ্যালয়, ৫টি মাদ্রাসা, ৫টি মাধ্যমিক বিদ্যালয় ও ১টি কলেজ রয়েছে।
যোগাযোগ
কেশবপুর শহর থেকে প্রায় পশ্চিম দিকে ০৬ কিলোমিটার
কেশবপুর ও কলারোয়া উপজেলার মধ্যবর্তী সংযোগ সড়ক জাহানপুর,সাতবাড়িয়ার মধ্য দিয়ে চলে গেছে।প্রায় অধিকাংশ রাস্তা-ঘাট পিচ দিয়ে নির্মিত। এছাড়াও খাল বা নদীর উপর রয়েছে কালভার্ট, পুল, সেতু ইত্যাদি। যাতায়াতের জন্য রয়েছে মটরসাইকেল, ভ্যান, মটরভ্যান, ইজিবাইক, আলম-সাধু ইত্যাদি।
দর্শনীয় স্থান
বাওড় মর্শিনা, চালিতাবাড়ীয়া জমিদার বাড়ী।
রিতা সাহু
রিতা সাহু হলেন একজন ভারতীয় রাজনীতিবিদ যিনি বিজু জনতা দলের রাজনীতির সাথে যুক্ত। তিনি ওড়িশা বিধানসভার একজন বিধায়ক।
রাজনৈতিক জীবন
তার স্বামীর প্রয়াণের পর অনুষ্ঠিত উপনির্বাচনে তিনি বিজেপুর বিধানসভা কেন্দ্রের বিধায়ক হিসেবে নির্বাচিত হন।
২০১৯ সালে নবীন পট্টনায়ক হিনজিল ও বিজেপুর বিধানসভা কেন্দ্র থেকে বিধায়ক হিসেবে নির্বাচিত হন। নির্বাচনের পর তিনি বিজেপুর বিধানসভা কেন্দ্রের বিধায়ক পদ থেকে সরে দাঁড়ান। এরপর, অনুষ্ঠিত উপনির্বাচনে রিতা সাহু পুনরায় বিজেপুর বিধানসভা কেন্দ্রের বিধায়ক হিসেবে নির্বাচিত হন।
বাংলাদেশের টেস্ট ক্রিকেটে সর্বোচ্চ রান সংগ্রাহকের তালিকা
আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। বাংলাদেশ ২০০০ সালে টেস্ট পরিবারভূক্ত হয়। বাংলাদেশের হয়ে ৫৮ ম্যাচে ১১২ ইনিংস খেলে ৪৩২৭ রান নিয়ে বাংলাদেশের টেস্ট ক্রিকেটে সর্বোচ্চ রান সংগ্রাহকের তালিকার শীর্ষে আছেন তামিম ইকবাল খান।
বড় সোনা মসজিদ
নির্মাণকাল
তাছাড়া নুসরত শাহ কর্তৃক নির্মিত বাঘা মসজিদের স্থাপত্য শৈলীর সাথে এর অমিল রয়েছে যথেষ্ট। এর ফ্যাসাদগুলোতে অলংকরণ খুবই কম, নেই বললেই চলে। তবে মিহরাবগুলোতে অলংকরণ রয়েছে। বরঞ্চ, আলাউদ্দিন হোসেন শাহের শাসনামলের প্রথমার্ধে নির্মিত ছোটো সোনা মসজিদের সাথে এর স্থাপত্য শৈলীর মিল খুঁজে পাওয়া যায়। স্থাপত্যশৈলীর এই মিল এবং পরে প্রাপ্ত শিলালিপিটির তারিখ থেকে এটা মনে হওয়া অসম্ভব নয় যে মসজিদটি আলাউদ্দিন হোসেন শাহের শাসনামলের শেষের দিকে নির্মিত হয়েছিল।
নামকরণ
এ মসজিদের গম্বুজগুলোর উপর সোনালি রং এর আস্তরণ ছিল। এ থেকে মসজিদটির নাম হয় সোনা মসজিদ। গৌড় নগরীর উপকণ্ঠে ফিরোজপুর গ্রামে সোনালি রঙের আস্তরণ যুক্ত আরেকটি সোনা মসজিদ ছিল। সেটি ছিল আকারে ছোট। তাই এ মসজিদটিকে বলা হত বড় সোনা মসজিদ, আর ফিরোজপুরেরটিকে বলা হত ছোট সোনা মসজিদ। আবিদ আলির রেকর্ড থেকে জানা যায়, এ মসজিদটি মূলত বারদুয়ারী নামে পরিচিত ছিল, অর্থাৎ যে স্থাপনার বারটি দরজা রয়েছে। কিন্তু বাস্তবে মসজিদটির সম্মুখ ফ্যাসাদে এগারটি দরজা রয়েছে। আবিদ আলি বর্ণনা করেছেন, বারদুয়ারী শব্দটির অর্থ সাধারণভাবে বড় হলরুম। মসজিদের সামনে অবস্থিত বড় উদ্যানটির কারণে এই নাম ব্যবহার করা হত।
বহির্ভাগ
মসজিদ ভবনটির চারপাশে চারটি এবং মূল প্রার্থণালয় ও করিডোর এর সংযোগস্থলে দুটি- মোট ছটি বুরুজ আছে। প্রতিটিই অষ্টকোণাকৃতি। মসজিদটির বাইরের পরিমাপ ১৬৮ ফিটx ৭৬ফিট। এর উচ্চতা ২০ ফিট। সম্মুখ ফ্যাসাদটি ধনুকের মত উপরদিকে ঈষৎ বাঁকানো।
অন্তর্ভাগ
মসজিদ ভবনটির মূল প্রার্থনালয়ের সামনে একটি করিডোর আছে। করিডোরটি ১৫০ ফিট লম্বা। করিডোরের পূর্বদিকে এগারটি এবং উত্তর ও দক্ষিণ দিকে একটি করে খিলানযুক্ত দরজা আছে। প্রার্থণালয়টি পাথর নির্মিত চতুষ্কোণ স্তম্ভ দ্বারা উত্তর-দক্ষিণে তিনটি আইলে ও পূর্ব-পশ্চিমে এগারটি সারিতে (bay) বিভক্ত। তিনটি আইলের উভয় দিকে তিনটি করে দরজা আছে। করিডোরের এগারটি দরজা বরাবর পশ্চিম দেয়ালে এগারটি মিহরাব ছিল যার প্রতিটিই বর্তমানে ধ্বংসপ্রাপ্ত। সর্ব উত্তর পার্শ্বের তিনটি সারির উপর জেনানা মহল অবস্থিত। উত্তর পাশ থেকে সিঁড়ি আছে যা দিয়ে এতে ওঠা যেত। প্রার্থণালয়ের ওপর ৩৩টি ও করিডোরের ওপর ১১টি- মোট ৪৪টি গম্বুজ ছিলো এ মসজিদে। বর্তমানে কেবল করিডোরের ওপরের ১১টি টিকে আছে। বাকিগুলো ধ্বংসপ্রাপ্ত হয়েছে।
অলংকরণ
ছোটো সোনা মসজিদের সাথে স্থাপত্য শৈলীতে যথেষ্ট মিল থাকলেও অলংকরণে রয়েছে বিস্তর ফারাক। ছোটো সোনা মসজিদ অলঙ্করণে সমৃদ্ধ এবং এর কাজগুলো অত্যন্ত সূক্ষ। অপরদিকে বড় সোনা মসজিদের অনাড়ম্বর ভাব এই স্থাপনাটিকে বিশেষায়িত করেছে। এর স্থাপত্যশৈলীর বৈশিষ্টই হল ফ্যাসাদগুলোর সাদামাটা ও সরল ভাব এবং বিশাল আয়তন। ইন্দো-মুসলিম স্থাপত্যে সাধারণত অপেক্ষাকৃত ছোটো স্থাপনাতে সূক্ষ কারুকাজ দেখা যায়। ইমারতের আকার যত বৃদ্ধি পায়, তার সারল্যও তত বেশি হয়। গাম্ভীর্য ও অতি অলংকরণ পাশাপাশি চলে না। বড় সোনা মসজিদে সম্ভবত এই রীতিটিই মেনে চলা হয়েছে।
বিল ব্রাউন
উইলিয়াম আলফ্রেড বিল ব্রাউন, ওএএম (Bill Brown; জন্ম: ৩১ জুলাই, ১৯১২ - মৃত্যু: ১৬ মার্চ, ২০০৮) কুইন্সল্যান্ডের টুওম্বা এলাকায় জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেট তারকা ছিলেন। ১৯৩৪ থেকে ১৯৪৮ সালের মধ্যে অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন। এছাড়াও, একটি টেস্টে দলের অধিনায়ক ছিলেন।
দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করেছেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করেছেন বিল ব্রাউন।
খেলোয়াড়ী জীবন
নিউ সাউথ ওয়েলসে জন্মগ্রহণকারী ব্রাউনকে শুরুতেই কাজ ও ক্রিকেট জীবনে লড়াই করতে হয়েছে। ১৯৩২-৩৩ মৌসুমে প্রথম-শ্রেণীর ক্রিকেটে নিউ সাউথ ওয়েলসের পক্ষে অভিষেক ঘটে। এরপর ১৯৩৪ সালে ইংল্যান্ড সফরে অস্ট্রেলিয়া দলের টেস্ট সদস্য মনোনীত হন। এ সফর শেষে দলের দীর্ঘদিনের উদ্বোধনী জুটি বিল পন্সফোর্ড ও বিল উডফুল অবসর নেন। ফলে ব্রাউনকে নিজ রাজ্য দলের উদ্বোধনী ব্যাটসম্যান জ্যাক ফিঙ্গলটনের সাথে ব্যাটিং উদ্বোধনে নামতে হয়েছে। কিন্তু দূর্বল ক্রীড়াশৈলী প্রদর্শন করা স্বত্ত্বেও ১৯৩৮ সালে ইংল্যান্ড সফরের সদস্য হিসেবে ক্রিকেট অস্ট্রেলিয়া কর্তৃপক্ষ তাকে অন্তর্ভুক্ত করায় বিতর্কের মুখোমুখি হতে হয়েছে। কিন্তু ঐ সফরে তিনি ১,৮৫৪ রান তোলেন। তন্মধ্যে, দ্বিতীয় টেস্টে অপরাজিত ২০৬* করে অস্ট্রেলিয়াকে পরাজয় থেকে রক্ষা করেন।
১৯৩০-এর দশকে জ্যাক ফিঙ্গলটনের সাথে জুটি গড়ে অধিক সফলতা পেয়েছেন। এ জুটিকে অস্ট্রেলিয়ার টেস্ট ক্রিকেটের ইতিহাসে অন্যতম সফলতম জুটি হিসেবে চিহ্নিত করা হয়।
নভেম্বর, ১৯৪৭ সালে প্রথমবারের মতো মানকাড়ীয় রান আউটের শিকার হন তিনি।   এছাড়াও, ডন ব্র্যাডম্যানের 'অপরাজেয় দলের' সদস্য হন তিনি। এ দলটি ১৯৪৮ সালে ইংল্যান্ড সফরে কোন খেলায় পরাজিত হয়নি।
অধিনায়কত্ব
দ্বিতীয় বিশ্বযুদ্ধের কারণে খেলা থেকে বিরত থাকার পর পুনরায় খেলতে নামেন। ১৯৪৬ সালে প্রথম ও একমাত্র কুইন্সল্যান্ডীয় হিসেবে অস্ট্রেলিয়া দলকে একটিমাত্র টেস্টে অধিনায়কত্ব করার সুযোগ পান। ২৯ মার্চ, ১৯৪৬ তারিখে ওয়েলিংটনে স্বাগতিক নিউজিল্যান্ডের বিপক্ষে অনুষ্ঠিত ঐ টেস্টে তার দল জয় পেয়েছিল।
অবসর
খেলোয়াড়ী জীবন থেকে অবসর নেয়ার পর সংক্ষিপ্তকালের জন্য টেস্ট দল নির্বাচকের দায়িত্ব পালন করেন। এছাড়াও গাড়ি বিক্রয় ও পরবর্তীকালে ক্রীড়াসামগ্রী বিক্রয়কর্মের সাথে নিজেকে সংশ্লিষ্ট রাখেন। ২০০৯ সালে তার দেহাবসান ঘটে। এ সময়ে তিনি অস্ট্রেলিয়ার বয়োজ্যেষ্ঠ টেস্ট ক্রিকেটার ছিলেন।
১৯৩৮ সালে দূর্দান্ত ক্রীড়াশৈলী প্রদর্শন করায় উইজডেন কর্তৃপক্ষ তাকে বর্ষসেরা ক্রিকেটার ঘোষণা করে।
হরি-হর যুদ্ধ
হরি-হর যুদ্ধ (হরি-হর যুদ্ধ) অসমে প্রচলিত এক কিংবদন্তি। ভগবান শ্রীকৃষ্ণ ও শিবের সহিত সংঘটিত যুদ্ধকে কেন্দ্র করে কাহিনীটি প্রচলিত। অসমের তেজপুর নগরের নামের উৎপত্তির জন্য এই প্রবাদ অধিক বিখ্যাত।
কিংবদন্তি
একসময় তেজপুরে বাণ নামক এক শিবভক্ত অসুর রাজা রাজত্ব করিতেন। বাণ রাজার কন্যা ঊষার সৌন্দর্য ছিল বিশ্ববিখ্যাত। সেইজন্য বাণ রাজা অগ্নিগড় নামক একটি অগ্নির দ্বারা আবৃত দুর্ভেদ্য দুর্গের ভিতরে ঊষাকে নিরাপদে রেখেছিলেন।
একদিন ঊষা স্বপ্নে এক সুদর্শন যুবককে দেখা পেয়ে প্রেমে পতিত হয়।  প্রিয় সখী, চিত্রশিল্পী চিত্রলেখা ঊষার বর্ণনামতে রাজকুমার যুবকের চিত্র অঙ্কন করেন। অনুসন্ধান করে জানা যায় য়ে অঙ্কিত চিত্রটি বাণ রাজার শত্রু দ্বারকার রাজা ভগবান শ্রীকৃষ্ণের নাতি অনিরুদ্ধ। চিত্রলেখার মাধ্যমে ঊষা ও অনিরুদ্ধ প্রেমের সম্পর্ক স্থাপিত হয় ও গন্ধর্ব প্রথামতে বিবাহ বন্ধনে আবদ্ধ হয়।
বাণ রাজা ক্রোধে অনিরুদ্ধকে বন্দী করে। নাতিকে উদ্ধার করার জন্য ভগবান শ্রীকৃষ্ণ যুদ্ধের জন্য প্রস্তুত হয়। বাণ রাজাকে সাহায্য করার জন্য তাঁর ইষ্টদেব শিব বাণের পক্ষ হয়ে যুদ্ধে লিপ্ত হয়। কৃষ্ণসেনা ও শিবসেনার সহিত সংঘটিত এই অভুতপুর্ব ভয়ংকর যুদ্ধের ফলে ত্রিভুবন ত্রস্তমান হয়ে উঠে।কৃষ্ণ অর্থাৎ হরি ও শিব অর্থাৎ হর দুইজনের সহিত সংঘটিত এই যুদ্ধের নাম হরি-হর যুদ্ধ। অবশেষে যুদ্ধের প্রাবল্যে সৃষ্টি নাশ হওয়ার উপক্রম দেখে জগতের সকল মুনি,ঋষি ও দেবতার কাতর উপাসনায় দুই দেবতা শান্ত হয় ও যুদ্ধের সমাপ্তি হয়। বাণ নিজের ভুল উপলদ্ধি করতে পেরে অনিরুদ্ধকে উদ্ধার করে।
তেজপুর নামের উৎপত্তি
লোকপ্রবাদ মতে হরি-হর যুদ্ধ নামে বিখ্যাত দুই প্রতাপী দেবতার রক্তক্ষয়ী যুদ্ধে রক্তের বন্যা বয়ে যায়। কালক্রমে এই স্থান তেজপুর ও শোণিতপুর (অসমীয়া ভাষায় তেজপুর অর্থ রক্তের নগর)  নামে পরিচিত হয়ে উঠে।
স্লোভাকিয়ায় ইসলাম
স্লোভাকিয়ায় ইসলাম অন্যতম একটি সংখ্যালঘু ধর্ম। ২০১০ সালে স্লোভাকিয়ায় আনুমানিক ৫০০০ জন মুসলমান ছিল যারা দেশের জনসংখ্যার ০.১% এরও কম প্রতিনিধিত্ব করে।
ইতিহাস
মোহাকসের (১৫২৬) হাঙ্গেরীয় পরাজয়ের কয়েক দশক পর তুর্কি সৈন্যরা আজকের দক্ষিণ মধ্য স্লোভাকিয়ার স্তুরোভো (পারকানি) এবং অন্যান্য অংশ নিয়ন্ত্রণ করে এবং প্রোটেস্ট্যান্ট খ্রিস্টান গোষ্ঠীগুলিকে উৎসাহিত করে যখন হ্যাবসবার্গ অস্ট্রিয়ান সৈন্যরা উত্তর ও পশ্চিমঅংশ দখল করে এবং পুনরায় ক্যাথেলাইজ করে। পরে তুর্কিরা দক্ষিণ মধ্য স্লোভাকিয়ার আরও কিছু অঞ্চল দখল করে এবং নিত্রা পর্যন্ত অঞ্চলে পিলিং করে। কিন্তু অবশেষে, যখন তুর্কিরা ভিয়েনার যুদ্ধে পরাজিত হয় এবং স্লোভাকিয়ায় উসমানীয় ভাসাল এমেরিক থোকোলি পরাজিত হয়, ১৬৮৭ থেকে ১৬৯৯ সালের মধ্যে হাঙ্গেরিতে তুর্কি উসমানীয় শাসন অবশেষে ভেঙ্গে যায়।
মুসলিম জনমিতি
মসজিদ ব্যতীত স্লোভাকিয়া ইউরোপীয় ইউনিয়নের একমাত্র সদস্য রাষ্ট্র। ২০০০ সালে ব্রাতিস্লাভায় একটি ইসলামিক কেন্দ্র নির্মাণ নিয়ে বিরোধ শুরু হয়: রাজধানীর মেয়র স্লোভাক ইসলামিক ওয়াকফস ফাউন্ডেশনের এই ধরনের প্রচেষ্টা প্রত্যাখ্যান করেন।
২০১৬ সালের ৩০ নভেম্বর স্লোভাকিয়া ইসলামকে দেশে ধর্ম হিসেবে সরকারী মর্যাদা অর্জন থেকে কার্যকরভাবে বিরত রাখার জন্য আইন পাস করে।
ব্র্যাটিস্লাভাতে কর্ডোবা ইসলামিক সেন্টার
ইসলামিক সেন্টার অফ কর্ডোবা (কুলটার্ন সেন্ট্রাম কর্ডোবা), ব্রাতিস্লাভার ওবচোদনা রাস্তায় অবস্থিত। স্লোভাকিয়ায় ইসলামিক ফাউন্ডেশনের অধীনে এটি দেশের একমাত্র মুসলিম উপাসনার স্থান। যদিও এটি একটি বেসরকারী মসজিদ, এটি ফজরের নামায ব্যতীত সমস্ত দৈনন্দিন নামাজের জন্য বছরের প্রতিটি দিন খোলা থাকে। শুক্রবার উপদেশ আরবি, ইংরেজি এবং স্লোভাক ভাষায় অনুষ্ঠিত হয় এবং শুক্রবার সকাল ১৩:০০ টায় শুরু হয়। কেন্দ্রটি খুব বড় নয়, কিন্তু প্রায় ৮০ থেকে ১০০ জনের মণ্ডলীর প্রার্থনা করাই যথেষ্ট। একটি কাঠের পোডিয়াম আছে যা শুক্রবারের উপদেশের জন্য ব্যবহৃত হয়, তবে সাধারণ মসজিদে পাওয়া যায় এমন বিস্তৃত নিদর্শনসহ কোনও সজ্জা নেই। কুলটার্ন সেন্ট্রাম কর্ডোবা সরকারের কাছ থেকে একটি সরকারী মসজিদের অনুমতি পাওয়ার চেষ্টা করেছে, কিন্তু তার প্রস্তাব প্রত্যাখ্যান করা হয়েছিল।
এফতেখারাবাদ
এফতেখারাবাদ হল ইরানের সিস্তান ও বালুচেস্তান প্রদেশের, খাশ শাহরিস্তানের কেন্দ্রীয় জেলার, ইসমাইলবাদ পল্লী জেলার একটি গ্রাম।
জনসংখ্যা
২০০৬ সালের আদমশুমারি অনুযায়ী, অঞ্চলটির জনসংখ্যা ছিল ১,২১২ জন এবং তাদের মধ্যে পরিবার ছিল ২২২ জন।
দেশের নামসমূহের ব্যুৎপত্তিগত অর্থের তালিকা
এই তালিকাতে পৃথিবীর প্রত্যেকটি প্রাচীন ও নবীন দেশের নামগুলিকে তাদের ব্যুৎপত্তি সহ কভার করা হয়ছে৷ এর মধ্যে কিছু দেশের প্রচীন অথবা আঞ্চলিক নাম এবং তাদের ব্যুৎপত্তি সংক্রান্ত নোট রয়েছে। তির্যক ভাষায় দেশগুলি অন্য কোনো দেশীয় নাম বা সার্বভৌম রাজনৈতিক সত্তা হিসাবে তার আর বিদ্যমান নয়।
আফগানিস্তান
আফগানিস্তান নামটির ধাতু "আফগান" শব্দটি অনেক গবেষকের মতে প্রাচীনকালে হিন্দুকুশে বসবাসকারী আশ্বকন জাতি থেকে এসেছে৷
মজলিশপুর বিধানসভা কেন্দ্র
মজলিশপুর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত।  এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (সাত বার)।
পাইল
পাইল পশ্চিম নেপালের সেতী অঞ্চলের অছাম জেলার একটি প্রাক্তন গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৪৪০৪ জন এবং খানার সংখ্যা ছিল ১০১৫ টি। ২০০১ সালের শুমারি অনুসারে জনসংখ্যা ছিল ৪৯৫০ জন এবং সাক্ষরতার হার ছিল ৩৭%।
বাংগি (নগরী)
বাংগি আফ্রিকা মহাদেশের মধ্যভাগে অবস্থিত মধ্য আফ্রিকান প্রজাতন্ত্র নামক রাষ্ট্রের রাজধানী ও বৃহত্তম নগরী। এটি দেশটির দক্ষিণ-পশ্চিমভাগে, উবাংগি নদীর উত্তর তীরে অবস্থিত ও দেশটির প্রধান নৌবন্দর। এটি একই সাথে দেশটির প্রশাসন, শিল্পোৎপাদন ও ব্যবসাবাণিজ্যের কেন্দ্র।
মধ্য আফ্রিকান প্রজাতন্ত্রের সিংহভাগ অধিবাসী দেশের পশ্চিমভাবে বাংগি নগরী ও তার আশেপাশের অঞ্চলে বাস করে। ১৯২০ সালে এখানে ২০ হাজার অধিবাসীর বাস ছিল, তবে দ্বিতীয় বিশ্বযুদ্ধের (১৯৪০-১৯৪৫) পরে জনসংখ্যা দ্রুত বৃদ্ধি পায়। এখানে ১৯৫০ সালে ৬০ হাজার, ১৯৬০ সালে ৮০ হাজার এবং ১৯৮০ সালে ৩ লক্ষ ৪০ হাজার লোকের বাস ছিল। ১৯৯০-এর দশকে দাঙ্গাহাঙ্গামার কারণে শহরের জনসংখ্যা হ্রাস পায়। ২০০৩ সালের তথ্য অনুযায়ী বাংগিতে ২ লক্ষ ৩৩ হাজার লোকের বাস ছিল। ২০১৩ সালে বাংগি মহানগর এলাকার লোকসংখ্যা ছিল প্রায় ৭ লক্ষ ৬৪ হাজার। ২০২০ সালে এসে এলাকাটির প্রাক্কলিত জনসংখ্যা প্রায় ৯ লক্ষ (৮,৮৯,২৩১)। এখানে দেশটির পৌর জনসংখ্যার ৪০ শতাংশেরও বেশি বাস করে। পার্শ্ববর্তী উপশহর বিমবোকে (জনসংখ্যা ১ লক্ষ ২৪ হাজার) গণনায় ধরলে বাংগি মহানগর এলাকার জনসংখ্যা সমগ্র দেশের পৌর জনসংখ্যার অর্ধেকেরও বেশি। অন্যদিকে দেশটির তৃতীয় বৃহত্তম শহর বেরবেরাতি-র জনসংখ্যা মাত্র ৭৭ হাজার। বাংগি তাই দেশের আধিপত্য বিস্তারকারী একমাত্র নগরী।
প্রশাসনিকভাবে বাংগি নগরীটি একটি স্বশাসিত জেলা পর্যায়ের নগরী বা কোম্যুন যাকে ওম্বেলা-এমপোকো নামক দেপার্ত্যমঁ বা জেলাটি ঘিরে রেখেছে। শহরটির আয়তন ৬৭ বর্গকিলোমিটার। শহরটি ৮টি পৌর প্রশাসনিক অঞ্চল বা আরোঁদিসমঁ নিয়ে গঠিত। আরোঁদিসমঁগুলি আবার ১৬টি দল বা গ্র্যুপমঁ এবং ২০৫টি মহল্লা বা কার্তিয়ে-তে বিভক্ত। বাংগিতে মধ্য আফ্রিকান প্রজাতন্ত্রের জাতীয় সংসদ ভবন, সরকারী ভবন, ব্যাংকগুলির প্রধান কার্যালয়, বিদেশী ব্যবসা প্রতিষ্ঠান ও দূতাবাস, ও প্রধান হাসপাতাল, প্রধান প্রধান বাণিজ্যিক রাত্রীনিবাস বা হোটেল, প্রধান বাজার ও এনগারবা কেন্দ্রীয় কারাগার অবস্থিত। এখানে নোত্র-দাম ক্যাথেড্রাল বা মহাগির্জাটি অবস্থিত, যা কিনা বাংগির মহাধর্মপ্রদেশের অধ্যক্ষের (আর্চবিশপ) আসন। বাংগি নগরীর উল্লেখযোগ্য শিক্ষাপ্রতিষ্ঠানের মধ্যে রয়েছে ১৯৬৯-৭০ সালে প্রতিষ্ঠিত বাংগি বিশ্ববিদ্যালয় ও ১৯৬৬ সালে প্রতিষ্ঠিত জাতীয় শিল্পকলা বিদ্যালয়। এছাড়া নগরীতে একাধিক বৈজ্ঞানিক ও প্রযুক্তি গবেষণা প্রতিষ্ঠান অবস্থিত। নগরীর বোগান্দা জাদুঘরে অস্ত্রশস্ত্র, গ্রামীণ স্থাপত্য, শিকারের হাতিয়ার, মৃন্ময় শিল্পকর্ম, ধর্মীয় বস্তুসমূহ ও ঐতিহ্যবাহী বাদ্যযন্ত্রসমূহের প্রদর্শনী রয়েছে।
যদিও বাংগি সমুদ্র থেকে ১৮০০ কিলোমিটার অভ্যন্তরে অবস্থিত, তা সত্ত্বেও এটি মধ্য আফ্রিকান প্রজাতন্ত্রের প্রধান নৌবন্দর। বন্দরটির ঘাট প্রায় অর্ধ কিলোমিটার (৪০০ মিটার) দীর্ঘ; এটি নদীপথে কঙ্গো প্রজাতন্ত্রের ব্রাজাভিল নগরীর সাথে সংযুক্ত এবং সেখান থেকে রেলপথে এটি আটলান্টিক মহাসাগরের উপকূলস্থিত কঙ্গো প্রজাতন্ত্রের পোয়াঁত-নোয়ার বন্দরের সাথে সংযুক্ত। শহর থেকে কঙ্গো গণতান্ত্রিক প্রজাতন্ত্রের জোংগো বন্দর পর্যন্ত ফেরি সেবা রয়েছে। এছাড়া বাংগি মহাসড়কব্যবস্থার মাধ্যমে ক্যামেরুন, চাঁদ ও দেশের উত্তরভাগের সাথে সংযুক্ত। শহরের কাছে বাংগি এমপোকো আন্তর্জাতিক বিমানবন্দর রয়েছে।
দেশের শিল্প, অর্থনীতি ও রাজনীতির কেন্দ্র বাংগিতে মধ্য আফ্রিকান প্রজাতন্ত্রের সব অঞ্চল থেকে গ্রামীণ জনগণের অভিবাসন ঘটে। তারা নৃগোষ্ঠীগতভাবে সদৃশ এলাকায় বাস করে। যেমন দক্ষিণের নদী-উপকূলবর্তী সাংগো ও ইয়াকোমা জাতির লোকেরা উত্তরের সাভানা অঞ্চলীয় গবায়া বা বান্দা জাতির লোকদের সাথে বেশি মেশে না। এখানে আন্তর্জাতিক অর্থনৈতিক কর্মকাণ্ড কম, তাই বিদেশীদের উপস্থিতি নগণ্য। মূলত উবাংগি নদীর অপর তীরস্থ কঙ্গো গণতান্ত্রিক প্রজাতন্ত্র থেকে বিদেশীদের আগমন ঘটে। ব্যবসা বাণিজ্য খাতে লেবাননি ও ইয়েমেনি সম্প্রদায়ের গুরুত্বপূর্ণ অবদান আছে।
১৮৮৯ সালে এখানে ফরাসিরা একটি দুর্গভিত্তিক সামরিক ও প্রতিরক্ষা ঘাঁটি স্থাপন করে, যা তাদেরকে মধ্য আফ্রিকার নিয়ন্ত্রণ নিতে সাহায্য করে। এই দুর্গটিকে ঘিরেই পরবর্তীতে বাংগি লোকালয়টি গড়ে ওঠে। বাংগি নামটি উবাংগি নদীর নাম থেকে এসেছে। উবাংগি নামটি আবার বোবাংগি ভাষায় একটি শব্দ, যার অর্থ "জলপ্রপাত"। বাংগি নগরীর কাছে উবাংগি নদীতে কিছু জলপ্রপাত আছে, যার কারণে ব্রাজাভিলের উত্তরে নৌপরিবহন বিঘ্নিত হয়েছে। পরবর্তীতে বাংগি নগরীটি আঞ্চলিক ফরাসি উপনিবেশের রাজধানীতে পরিণত হয়। ২০শ শতকের শুরুতে এসে ১৯১৪ সালে উবাংগি-শারি নামক ফরাসি উপনিবেশের রাজধানী ভূরাজনৈতিক গুরুত্বের কারণে ফর-দ্য-পোসেল থেকে সরিয়ে বাংগিতে নিয়ে আসা হয়। যখন ১৯৬০ সালে এই উপনিবেশটি মধ্য আফ্রিকান প্রজাতন্ত্র হিসেবে স্বাধীনতা লাভ করে, তখন বাংগি সেটির রাজধানী রয়ে যায়। ১৯৯০-এর দশকের শেষভাগে ও ২০০০-এর দশকের শুরুর দিকে বেশ কিছু সশস্ত্র বিদ্রোহী দল বাংগিতে অবস্থিত মধ্য আফ্রিকান প্রজাতন্ত্রের সরকারের নিয়ন্ত্রণ নিজ হাতে নেওয়ার প্রচেষ্টা চালায় ও দেশটির সরকারকে উৎখাতের প্রচেষ্টা চালায়, ফলে  নগরীটি একাধিক দশক ধরে ক্ষমতার লড়াই, লুটতরাজ ও দাঙ্গার একটি অকুস্থলে পরিণত হয় ও ব্যাপক ক্ষয়ক্ষতির শিকার হয়। ১৯৯৬ সালে এখানে তিনটি বিদ্রোহ ঘটে। ঐ সালে শহরটি বিশ্বের সবচেয়ে বিপজ্জনক নগরীগুলির একটি হিসেবে বর্ণিত হয়। ২০১৩ সালে রাষ্ট্রপতি বোজিজে-র ক্ষমতাচ্যুতকরণ ঘটে। এইসব রাজনৈতিক সংঘাতের কারণে শহরে ভিন্ন ভিন্ন নৃগোষ্ঠীর মধ্যে পার্থক্য আরও প্রকট হয়েছে।
চন্দন সেন
চন্দন সেন (Chandan Sen; জন্ম ২৬ ফেব্রুয়ারি ১৯৬৩) একজন বাঙালি মঞ্চ, টেলিভিশন এবং চলচ্চিত্র অভিনেতা, নাট্যকার এবং পরিচালক।
কর্মজীবন
তিনি ১৯৭৭ সালে বাংলা থিয়েটারে অভিনয় শুরু করেন। তিনি ১৯৯৭ সালে সৃজনশীল পরিচালক এবং একজন অভিনেতা হিসেবে নাট্য আনান থিয়েটার গ্রুপে যোগ দেন।  এরপর থেকে তিনি অসংখ্য বাংলা চলচ্চিত্রে অভিনয় করেছেন।
পুরস্কার
তিনি ২০২১ সালে মুক্তি পাওয়া অভিনন্দন বন্দ্যোপাধ্যায় পরিচালিত 'দ্য ক্লাউড অ্যান্ড দ্য ম্যান' (মানিকবাবুর মেঘ) ছবিতে অভিনয়ের জন্য রাশিয়ায় প্যাসিফিক মেরিডিয়ান চলচ্চিত্র উৎসবে সেরা অভিনেতার পুরস্কার পান।
বিবি রেক্সা
ব্লেটা "বিবি" রেক্সা (জন্ম আগস্ট ৩০,১৯৮৯) একজন মার্কিন গায়িকা, গীতিকার এবং রেকর্ড প্রযোজক।  তিনি বিলবোর্ড" হট ১০০' তালিকার কয়েকটি সেরা গানে নিমন্ত্রিত অতিথি কন্ঠ শিল্পী হিসেবে সবার কাছে অধিক হারে পরিচিতি পেয়েছেন, যেমন জি-ইজির "মি, মাইসেল্ফ এন্ড আই", ডেভিড গুট্টার "হেই মামা", মার্টিন গ্যারিক্স এর"ইন দ্য নেইম অব লাভ" এবং ক্যাশ ক্যাশ এর "টেইক মি হোম" এর মত গান গুলো অন্যতম।  এছাড়াও তিনি এমিনেম এবং রিয়ানার তালিকায় সবার উপরে অবস্থানকারী একক "দ্য মন্সটার" গানটির অন্য সহযোগী গীতিকারদের মধ্যে একজন। ২০১৬ সালের মার্চ মাসে তিনি তার একটি একক "নো ব্রোকেন হার্টস", যেখানে তার সহযোগী শিল্পী হিসেবে কন্ঠ দেননিকি মিনাজ। তিনি তার "আই গট ইউ" এককটি তার (ইপি) বা ছোট অ্যালবাম অল মাই ফল্ট:পার্ট.১ এর প্রধান একক হিসেবে প্রকাশ করেন।  পরে "দ্য ওয়ে আই আর (ড্যান্স উইথ সামবডি)"এককটি তার তৃতীয় (ইপি) বা ছোট অ্যালবাম অল মাই ফল্ট:পার্ট. ২'' এর প্রধান একক হিসেবে প্রকাশ করেন।
প্রারম্ভিক এবং সংগীত জীবন
ব্লেটা রেক্সার জন্ম ১৯৮৯ সালের ৩০ আগস্ট, মার্কিন যুক্তরাষ্ট্রের, নিউ ইয়র্ক শহরের ব্রুকলিন পৌরসভায়। তার মাতা-পিতা জাতিগত ভাবে আলবেনীয়, এবং তারা রিপাবলিক অব মেসিডোনিয়ার নাগরিক ছিলেনন। তার বাবা ফ্লেমুর রেক্সা, জাতিগত ভাবে আলবেনীয়, তার জন্ম হয়েছিল রিপাব্লিক অব মেসিডোনিয়ার ডেবার শহরে, তিনি মাত্র ২১ বছর বয়সে দেশান্তর হয়ে মার্কিন যুক্তরাষ্ট্রে পাড়ি জমান, যদিও তার মা বেকুরিজি রেক্সার জন্ম হয়েছিল মার্কিন যুক্তরাষ্ট্রে, তবুও তিনিও জাতিগত ভাবে আলবেনিয়ান পরিবার থেকেই ছিলেন, তার পরিবারও রিপাব্লিক অব মেসিডোনিয়ার গষ্টিবার শহর থেকে অধোগামী হয়েছিল। আলবেনিয়ান স্থানীয় ভাষায়, ব্লেটার অর্থ "মৌমাছি"। এটি কিছুটা অদ্ভুট হওয়ায়, রেক্সা তার সাধাসিধে মঞ্চ নামের অংশ হিসেবে "বিবি" নামটি নির্বাচন করেন। যখন ব্লেটার বয়স ৬ বছর, তখন তার পরিবার নিউ ইয়র্ক শহরের স্টেটেন আইল্যান্ড পৌরসভায় চলে আসেন, এবং সেখানে বসবাস করতে শুরু করেন। প্রাথমিক বিদ্যালয়ে পড়ার সময়কালে থেকে, রেক্সা ৯ বছর এর কিছু বেশি সময় ট্রামপেট বাজাত এবং যদিও তিনি নিজ থেকেই গিটার এবং পিয়ানো বাজানো শিখতেন এবং তা রপ্ত করেন। রেক্সা স্টাটেন আইল্যান্ডের টোটেন ভ্যালি হাই স্কুলে ভর্তি হন, সেখানে তিনি বিভিন্ন রকম গীতিনাট্যে অংশ নিতেন।  তিনি হাই স্কুলে পড়ার সময়কালেই গায়কদলে যোগ দেন। গায়কদলে যোগ দেবার পর, তিনি অাবিষ্কার করলেন তার গানের কন্ঠ খুবই সুশৃঙ্খল। একজন কিশোরী হিসেবে, তিনি তার লেখা একটি গান দ্য ন্যাশনাল একাডেমি অব রেকর্ডিং আর্টস এন্ড সাইন্সেস'এ দাখিল করেন যা পরে বাৎসরিক "গ্রামি ডে" অনুষ্ঠানে গাওয়া হবে। রেক্সা সেখানে "বেষ্ট টিন সং রাইটার" পুরস্কারটি পেয়ে যান, যা পেতে তাকে তালিকায় থাকা আরো ৭০০ টি লেখাকে পেছনে ফেলতে হয়েছিল।  যার ফলে, তিনি প্রতিভাসন্ধানী সামান্থা কক্সের সাথে চু্ক্তিবদ্ধ হন, যিনি রেক্সাকে নিউ ইয়র্ক শহরে গান লেখার পাঠে তার নাম তালিকাভূক্ত করতে উৎসাহিত করেন।
ডিস্কোগ্রাফী
ইপি সমূহ
উদ্ভব এবং লেখনির গরিমা সমূহ
রেক্সা অনেক শিল্পীদের জন্য গান রচনা এবং সহ-প্রযোজনা করেছেন, যাদের মধ্যে:
ফ্রান্সিস্কো ফ্রাঙ্কো
ফ্রান্সিস্কো ফ্রাঙ্কো আই বামনডে (জন্ম: ৪ ডিসেম্বর, ১৮৯২ - মৃত্যু: ২০ নভেম্বর, ১৯৭৫) ১৯৩৬ থেকে ১৯৭৫ সময়কাল পর্যন্ত স্পেনের স্বৈরশাসক ছিলেন। এছাড়াও, ১৯৪৭ থেকে ১৯৭৫ মেয়াদকালে স্পেনীয় রাজতন্ত্রের প্রতিনিধি ছিলেন তিনি। স্পেনের গৃহযুদ্ধের সময় জেনারেল ফ্রাঙ্কো ফ্যাসিবাদী ইতালি ও নাজি জার্মানির মদদপুষ্ট জাতীয়তাবাদী বাহিনীর প্রধান হিসেবে স্পেনের নির্বাচিত সরকারকে উৎখাত করেন। ফলে জাতীয়তাবাদীরা ১৯৩৯ সালে বিজয়ী হয় ও ফ্রাঙ্কো এল কদিলো বা স্পেনের নেতা নির্বাচিত হয়ে আমৃত্যু দেশ শাসন করে ইউরোপের ইতিহাসে সবচেয়ে দীর্ঘস্থায়ী স্বৈরশাসকের মর্যাদা পান। তবে ইতিহাসে তিনি সর্বাপেক্ষা বিতর্কিত মতবাদের জন্য চিহ্নিত হয়ে আছেন।
প্রারম্ভিক জীবন
উত্তর-পশ্চিমাংশের আইবেরিয়ান উপকূলবর্তী শহর এল ফেরলে ফ্রাঙ্কো জন্মগ্রহণ করেন। বাবা নেভাল পেমাস্টার ও মা ধর্মপ্রাণ ক্যাথলিক ছিলেন। তিনি ছিলেন তাদের দ্বিতীয় সন্তান। স্বামীর দীর্ঘদিনের অনুপস্থিতিতে ফ্রান্সিস্কোসহ তিন পুত্র ও এক কন্যার বহুবিধ দায়িত্ব পালন করতেন। তরুণ ফ্রান্সিস্কোর মধ্যে তাই মায়ের গুণাবলী বিশেষ করে নৈতিকতাবোধ ও বুদ্ধিবৃত্তির অনুশীলন ব্যাপকভাবে প্রভাব বিস্তার করে।
সামরিক জীবন
১৯২০-এর দশকে স্পেনীশ লিজিয়নের কমান্ডার হন ও ইউরোপের সর্বকনিষ্ঠ জেনারেল হিসেবে আবির্ভূত হন। তারপর ১৯২৮ সালে তাকে জারাগোজায় অবস্থিত স্পেনের প্রধান সামরিক অ্যাকাডেমীর প্রধান হিসেবে নিযুক্ত করা হয়।
দ্বিতীয় স্পেনীয় প্রজাতন্ত্র
১৯৩১ সালে দীর্ঘদিনের স্পেন রাষ্ট্রের পরিচিতি বহনকারী স্পেনের রাজতন্ত্রের পতন ও দ্বিতীয় স্পেনীয় প্রজাতন্ত্র প্রতিষ্ঠিত হয়। ঐ সময় ফ্রাঙ্কো তেমন কোন উল্লেখযোগ্য ভূমিকা পালন করতে পারেননি। পূর্ববর্তী শাসনামলের চরমপন্থীদের উৎখাত করে বামপন্থী দলগুলো নিয়ে গড়া দ্বিতীয় স্পেনীয় প্রজাতন্ত্রের জোট সরকার। তারা কনজারভেটিভ ও রাজতন্ত্রের কর্মকর্তা হিসেবে ফ্রাঙ্কোসহ অন্যান্য কট্টর সনাতনপন্থী ও স্পেনীয় মুকুটের বিশ্বাসীদের প্রতি ক্রুদ্ধ ছিল। ক্ষমতায় আসার পরপরই দ্বিতীয় প্রজাতন্ত্রের সমর্থক হিসেবে পরিচিত রিপাবলিকানরা স্পেনের সামরিকবাহিনী পুণর্গঠনে উচ্চাভিলাষী প্রচারণায় নামে। অন্যতম প্রধান অংশ হিসেবে জারাগোজায় অবস্থিত অ্যাকাডেমীয়া জেনারেল মিলিটার (জেনারেল মিলিটারী অ্যাকাডেমী) বন্ধ করার মাধ্যমে তাকে এ পদ থেকে সরিয়ে নেয়। জুন মাসে যুদ্ধমন্ত্রী মানুয়েল আজানা’র সাথে দ্বিতীয় স্পেনীয় প্রজাতন্ত্র বিষয়ে প্রথমবারের মতো ফ্রাঙ্কো’র কথা কাটাকাটি হয়। ফ্রাঙ্কো ক্যাডেটদের উদ্দেশ্যে সমাপণী ভাষণে অপমানজনক কথকতা আজানা লক্ষ্য করেন। পরবর্তী ছয় মাস পদবিহীন অবস্থায় ফ্রাঙ্কো নজরবন্দীতে ছিলেন।
১৯৩১ সালের শেষদিকে একদল অফিসার রিপাবলিকান সরকারের বিরুদ্ধে মাঠে নামে। প্রথমদিকে ফ্রাঙ্কো সরকার-বিরোধী প্রচারণায় জড়িত হতে চাননি। কঠোর নিয়ন্ত্রিত সামরিক প্রশিক্ষণের মাধ্যমে তিনি কর্তৃপক্ষকে যথেষ্ট সমীহ ও সম্মান করতে শিখেছিলেন। সময়ের প্রেক্ষাপটে তিনি ঊর্ধ্বতনদের আদেশনামা মানতে বাধ্য হন। ছয়মাস পর নিজ প্রদেশ গালিসিয়ার লা করুনায় পদাতিক বাহিনীর দায়িত্ব পান যা ছিল তার জন্য কম মর্যাদাসম্পন্ন।
পরবর্তী পাঁচ বছর স্পেনের অর্থনৈতিক অবস্থা বেশ নিম্নমূখী ছিল, বিদ্রোহ-বিপ্লব এবং সরকারের কেলেঙ্কারীতে পূর্ণ ছিল। এ সময়ে ফ্রাঙ্কো সমমনাদের সাথে আলাপ-আলোচনা চালিয়ে যেতে থাকেন ও অনিশ্চিত রাজনৈতিক প্রেক্ষাপটের দিকে নজর রাখতেন। ১৯৩৩ সালে তিনি ব্যালেরিক আইল্যান্ডস জেলায় কমান্ডারের দায়িত্ব পান। ফ্রাঙ্কো ১৯৩৩ সালে কনজারভেটিভদের নির্বাচনী প্রচারণায় গুরুত্বপূর্ণ ভূমিকা রেখে বিজয়ী হতে সহায়তা করেন। নতুন ক্ষমতাসীন কনজারভেটিভ সরকার ১৯৩৪ সালে তাকে সমর মন্ত্রণালয়ের দায়িত্ব প্রদান করে। এ পর্যায়ে এসেও ফ্রাঙ্কো কখনও ব্যক্তিগত বিশ্বাসবোধের সাথে সামরিক জীবনকে গুলিয়ে ফেলেননি। স্পেনে বামপন্থী শক্তিমত্তা বৃদ্ধিতে ফ্রাঙ্কো বেশ হতাশায় আচ্ছন্ন হয়ে পড়েন ও অনুভব করতে থাকেন যে, সমাজতন্ত্র বিশ্বের জন্য বেশ ভীতিকর বিশেষ করে স্পেনের জন্য।
অ্যাস্তারিয়াসে অক্টোবর, ১৯৩৪ সালে বামপন্থী খনি শ্রমিকদের অরাজকতা উত্থান হলে তিনি কঠোরহস্তে দমনে সহায়তা করেন। এরপর ১৯৩৫ সালে কনজারভেটিভ সরকার তাকে সেনাপ্রধান হিসেবে নিযুক্ত করে যা স্পেনীয় সেনাবাহিনীর অন্যতম উচ্চমর্যাদাসম্পন্ন পদ।
সেনা অভ্যুত্থান
স্টারপার্লো ব্যবসা সংক্রান্ত দূর্নীতির কেলেঙ্কারীতে মধ্য-ডানপন্থী জোট সরকারের পতন ঘটলে নতুন নির্বাচনের সময়সূচী ঘোষণা করা হয়। দু’টি প্রধান জোট গঠিত হয়। বামপন্থী পপুলার ফ্রন্টের সাথে স্পেনের কমিউনিস্ট পার্টি ও রিপাবলিকান ইউনিয়ন পার্টি এবং ডানপন্থী ফ্রেন্তে ন্যাশিওনালের সাথে মধ্য-ডানপন্থী কার্লসবাদী কনজারভেটিভ পার্টি নির্বাচনে নামে। ১৬ ফেব্রুয়ারি, ১৯৩৬ সালের নির্বাচনে কনজারভেটিভ সরকার সংসদে তাদের সংখ্যাগরিষ্ঠতা হারায় ও স্বল্প ব্যবধানে পরাভূত হয়। রাজনৈতিক তিক্ততা উত্তরোত্তর বৃদ্ধি পেতে থাকে। পপুলার ফ্রন্ট ও তার সমর্থকেরা প্রতিপক্ষের বিরুদ্ধে রিপাবলিক দল নিয়ে প্রচারণা চালায়। ডানপন্থী জোটের বিরুদ্ধবাদীদের ধারণা, রিপাবলিকের প্রকৃত শত্রু ডানপন্থীরা নয়; বরং বামপন্থীরা। স্পেন সমূহ বিপদের ঝুঁকিতে রয়েছে সমাজতান্ত্রিক স্বৈরশাসনের জন্যে। গণতান্ত্রিকপন্থায় নির্বাচিত পপুলার ফ্রন্ট তা-ই করছে। প্রতিপক্ষরা আইন ও শাসন মেনে চলছে এবং স্পেনীয়দের মৌলিক অধিকার ও স্বাধীনতা রক্ষায় জাগ্রত রয়েছে।
সর্দার সরোবর বাঁধ
থাম্ব|সর্দার সরোবর বাঁধ সর্দার সরোবর বাঁধ পৃথিবীর দ্বিতীয় বৃহত্তম নদী বাঁধ, যা নর্মদা নদীর উপরে ভারতের গুজরাতে শোনগড়, নবগাও অঞ্চলে নির্মিত হয়েছে। ভারতের চারটি অঙ্গরাজ্য যথা গুজরাত, মধ্যপ্রদেশ, মহারাষ্ট্র এবং রাজস্থান এই বাঁধ থেকে সরবরাহকৃত জল ও বিদ্যুৎ-এর সুবিধা ভোগ করে। ১৯৬১ সালের ৫ই এপ্রিল প্রধানমন্ত্রী প্রয়াত জওহরলাল নেহরু কর্তৃক এই প্রকল্পের ভিত্তি প্রস্তর স্থাপন করা হয়। প্রকল্পটির রূপায়ণ শুরু হয় ১৯৭৯ সালে সেচ সুবিধা বৃদ্ধি এবং জলবিদ্যুৎ উৎপাদনের জন্য একটি উন্নয়ন পরিকল্পনার অংশ হিসেবে।অবশেষে ২০১৭ সালের ১৭ই সেপ্টেম্বর প্রধানমন্ত্রী শ্রী নরেন্দ্র মোদী প্রকল্পটির উদ্বোধন করেন । নর্মদা নদীর উপর পরিকল্পিত ৩০টি বাঁধের মধ্যে সরদার সরোবর বাঁধ (এসএসডি) বৃহত্তম এবং এটি বিশ্বের বৃহত্তম বাঁধগুলির মধ্যে অন্যতম ।এটি নর্মদা ভ্যালি প্রজেক্টের অংশ,যা কিনা নর্মদা নদীতে বহুবিধ জলবিদ্যুত এবং সেচের সুবিধার্থে ৩০টি বাঁধ নির্মাণের সাথে জড়িত। সুপ্রিম কোর্ট অফ ইন্ডিয়াতে ১৯৯৯, ২০০০ এবং ২০০৩ এ বিতর্কিত বেশ কয়েকটি মামলার পর ২০১৪ সালে নর্মদা কন্ট্রোল বোর্ড চূড়ান্ত উচ্চতায় কিছু পরিবর্তন অনুমোদন করে এবং জলাধারের বর্ধিত উচ্চতা  মূল  থেকে চূড়ান্ত  এ রূপান্তরিত হয়. । এই প্রকল্পটি এর চেয়েও বেশি, খরা প্রবণ কচ্ছ এবং সৌরাষ্ট্র এলাকায় সেচের সুবিধা প্রদান করে। বাঁধের মূল পাওয়ার প্ল্যান্ট টি পাম্পড স্টোরেজ এর সুবিধা যুক্ত এবং ৬ টি ২০০ মেগাওয়াটের ফ্রান্সিস টারবাইন রয়েছে এখানে। এছাড়াও প্রধান খালটির উৎসমুখে আর একটি পাওয়ার প্ল্যান্ট রয়েছে যেখানে ৫টি ৫০ মেগাওয়াটের কাপলান টারবাইন জেনারেটার রয়েছে। সর্ব সাকুল্যে এই জল্বিদ্যুত কেন্দ্রের ক্ষমটা ১৪৫০ মেগাওয়াট।
ভৌগোলিক অবস্থান
মধ্য প্রদেশের আলিরাজপুর জেলাতে দক্ষিণ-পশ্চিম মালওয়া মালভূমির একটি ছিন্ন বিচ্ছিন্ন অংশ মাথোয়াড় পাহাড়ের রূপ নিয়েছে এবং এই পাহাড়ের গিরিখাত দিয়ে দীর্ঘ পথ পাড়ি দিয়েছে নর্মদা; গিরিখাত থেকে বের হওয়ার মুখেই গুজরাতে সর্দার সরোবর বাঁধ গতিরোধ করছে নর্মদার।
নর্মদা ক্যানেল
প্রধান নর্মদা ক্যানেল গুজরাতে ১২ টি জেলার ৬২ টি তালুকের ৩৩৯৩ টি গ্রামের ভূমিতে (এই ভূমির ৭৫ শতাংশ (খরা প্রবণ অঞ্চলে)) এবং  রাজস্থান এর বারমের এবং জালোর জেলার শুষ্ক অঞ্চলেভূমিতে সেচ প্রদান করবে। বাঁধটি ২১০টি গ্রাম এবং ভারুচ শহর এবং গুজরাতের প্রায় ৪০০,০০০ অধিবাসীকে   পরিমাপ নদী প্রবাহে বন্যা সুরক্ষা প্রদান করবে । সৌরাষ্ট্র নর্মদা অবতরন সেচ প্রকল্প একটি প্রধান কর্মসূচী যা খালের জলের ব্যবহার করে অনেকগুলি অঞ্চলে সেচ দিতে সাহায্য করে।
সৌর শক্তি উৎপাদন
২011 সালে, গুজরাত সরকার খালের উপর সৌর প্যানেল স্থাপন করে সৌরশক্তি উৎপাদনের পরিকল্পনা ঘোষণা করে, যাতে আশেপাশের গ্রামগুলির জন্য বিদ্যুৎ পেতে সুবিধা হয় এবং তা জলের বাষ্পীভবন কমাতেও সাহায্য করে। প্রথম পর্যায়ে ২৫ কিলোমিটার দীর্ঘ খালের উপর প্যানেল স্থাপন করা হয় যার থেকে 25 মেগাওয়াট ক্ষমতার বিদ্যুৎ উৎপাদন হয় ।
বিতর্ক
এই বাঁধটির নির্মাণ ভারতের সবচেয়ে বিতর্কিত অধ্যায়গুলির একটি, এবং এর পরিবেশগত প্রভাব এবং মোট খরচ এবং সুবিধার অনুপাত ব্যাপকভাবে বিতর্কিত। বিশ্বব্যাংক প্রাথমিকভাবে সর্দার সরোবর বাঁধে অর্থায়ন করেছিল, কিন্তু 1994 সালে তা প্রত্যাহার করে নেয়। ১৯৮০ থেকেই নর্মদা ভ্যালী প্রকল্প এবং প্রস্তাবিত বাঁধ গুলি বিতরকের কেন্দ্রে ছিল। মানবাধিকার কমিশন এবং বাবা আমতে ও মেধা পাটেকারের নেতৃত্বে 'নর্মদা বাচাও আন্দোলন' শুরু হয় এই আন্দোলনটি 1989 সালে সংঘটিত হয় এবং 1991 সালে রাইট লাইভলিহউড অ্যাওয়ার্ড লাভ করে । '' দ্য গার্ডিয়ান 'এর একটি মতামত অনুযায়ী, এনবিএ কর্মীদের বিরুদ্ধে স্থানীয় মানুষকে,যারা ক্ষতিপূরণ গ্রহণ করেছিল, আক্রমণ করার অভিযোগে অভিযুক্ত করা হয় । এছাড়াও বুকার পুরস্কার বিজয়ী ভারতীয় লেখক অরুন্ধতী রায় এই আন্দোলনে সমর্থন দেন; তিনি নর্মদা বাঁধ প্রকল্পের প্রতিবাদে লেখেন প্রবন্ধ "দ্য গ্রেটার কমন গুড" যা 'দ্য কস্ট অব লিভিং' বইতে পুনঃপ্রকাশিত হয় । প্রবন্ধে, রয় বলেছেন: একটি রাষ্ট্রের "উন্নয়ন" ের জন্যে বিশাল বাঁধগুলি হল সামরিক বাহিনীর আর্সেনালের জন্য নিউক্লিয়ার বোমার সমানুপাতিক। তারা উভয়ই গণ ধ্বংসের অস্ত্র এবং তারা সরকারের দ্বারা তাদের নিজস্ব জনগণকে নিয়ন্ত্রণের কাজে ব্যবহৃত হয়।
ভান্তে
ধর্মীয়ভাবে শব্দটির অর্থ "শ্রদ্ধেয়।" থাম্ব|314x314পিক্সেল| ভারতীয় বিহার বা মঠে [[গৌতম বুদ্ধ|বুদ্ধ ও বোধিসত্ত্ব বাবাসাহেব আম্বেদকরের মূর্তি সহ তরুণ ভারতীয় বৌদ্ধ ভিক্ষু]]
ব্যুৎপত্তি
ভান্তে' ( 𑄞𑄚𑄴𑄖𑄬  ) একটি লিঙ্গ-নিরপেক্ষ শব্দ, এবং সন্ন্যাসী এবং সন্ন্যাসী উভয়কে সম্বোধন করতে ব্যবহার করা যেতে পারে। এটি শব্দের ভোকেটিভ ফর্ম ভদন্ত , যা মহত্ত্ব এবং সম্মানের স্বীকৃতি প্রদান করে। ইংরেজিতে, শব্দটি প্রায়ই সম্মানীয় হিসাবে অনুবাদ করা হয় ।  নেপালি শব্দ বেয়ার এবং ব্যান্ডে একই উদ্ভূত এবং বৌদ্ধ ধর্মযাজকদের সম্বোধন করতে ব্যবহৃত হয়। ভান্তেকে থাইল্যান্ডের আজান, ফ্রা বা লুয়াং পোর বা বার্মার আশিন (বর্তমানে মায়ানমার ), তিব্বতের রিনপোচে- এর মতো নির্দিষ্ট বৌদ্ধ ভিক্ষুদের সম্মানসূচক বা সম্বোধন হিসাবেও ব্যবহার করা যেতে পারে।
সর্দার সরোবর বাঁধ
পরিবেশ ও বনমন্ত্রকের প্রতিবেদন
সরদার সরোবর (এসএসপি) এবং ইন্দিরাসাগর সংক্রান্ত পরিবেশগত রক্ষাকবচগুলির পরিকল্পনা ও বাস্তবায়ন মূল্যায়ন করার জন্য ভারত সরকারের পরিবেশ ও বন মন্ত্রণালয়ের [এমইওএফ] কর্তৃক বিশেষজ্ঞ কমিটি গঠন করা হয়।এই কমিটির দ্বিতীয় অন্তর্বর্তী প্রতিবেদনে ঝুঁকিপূর্ণ এলাকা চিকিৎসা (ক্যাট), উদ্ভিদ ও প্রাণিসম্পদ এবং জলবায়ু পরিবর্তনের প্রসার, কমান্ড এলাকা উন্নয়ন (সিএডি), ক্ষতিপূরণমূলক বনায়ন এবং প্রকল্পের প্রভাব এলাকায় মানুষের স্বাস্থ্যগত দিকগুলি সম্পর্কে সম্মতির অবস্থা মূল্যায়ন করা হয়েছে। প্রতিবেদনটি সুপারিশ করে যে, এসএসপি বা আইএসপিতে আর কোনও জলাধার-ভরাট করা যাবে না; খাল নির্মাণে আর কোন কাজ করা হবে না; এমনকি সেচ ব্যবস্থাও তৎক্ষণাৎ থামানো হবে যতক্ষণ না বিভিন্ন সুপারিশ সম্পূর্ণ ভাবে মেনে নেওয়া এবং প্রয়োজনীয় ব্যবস্থা নেওয়া হয়।
ভান্তে
ব্যুৎপত্তি
কিছু বিখ্যাত সন্ন্যাসী যাদের ভান্তে সম্বোধন করা হয় তাদের মধ্যে রয়েছে:
সর্দার সরোবর বাঁধ
সুপ্রিম কোর্টের সিদ্ধান্ত
গণ প্রতিবাদ সত্ত্বেও, সুপ্রিম কোর্ট উচ্চতা বৃদ্ধির অনুমোদন দেয় কিন্তু একই বিচারে, বিচারপতি শ্রী ভেরুচা মধ্যপ্রদেশ ও মহারাষ্ট্র সরকারকে নির্দেশ দেন যে আর কোন নির্মাণের আগে তারা পরিদর্শন করে প্রত্যয়ন করবেন যে ৫ মিটার উচ্চতা বৃদ্ধিতে যারা ক্ষতিগ্রস্ত হচ্ছেন, তাদের যেন যথাযোগ্য এবং সুষ্ঠু পুনর্বাসনের ব্যবস্থা করা হয় এবং রাজ্যগুলি যেন এটি নিশ্চিত করে যে তাদের পুনর্বাসন দেওয়ার উপযুক্ত খালি জমি ইতিমধ্যে নিজ নিজ রাজ্যের দখল করা হয়ে গেছে। এই প্রক্রিয়া উচ্চতা প্রতিবার পাঁচ মিটার বৃদ্ধি করার সময় পুনরাবৃত্তি করা হবে।
ভান্তে
ব্যুৎপত্তি
ব্যাকরণগতভাবে "ভান্তে" একটি পালি শব্দ "ভদন্ত" (শ্রদ্ধেয়, শ্রদ্ধেয়) এর একটি ভোকেটিভ কেস ফর্ম। ভোকেটিভ কেসটি বোঝায় এবং ঠিকানার জন্য ব্যবহৃত হয়।
সাহিত্যে
সন্ন্যাসীদের মধ্যে ভান্তে শিরোনামটি সংঘের মধ্যে উচ্চপদস্থ ব্যক্তিদের সম্বোধন করার জন্য ব্যবহৃত হয়। পালি ক্যানন বুদ্ধের শিষ্যদের এইভাবে তাদের সিনিয়রদের সম্বোধন করার উল্লেখ রয়েছে। যদিও বুদ্ধকে সাধারণত ভগবান শব্দ দিয়ে সম্বোধন করা হয়, তাঁর শিষ্যরাও কখনও কখনও তাঁকে ভান্তে বলে সম্বোধন করতেন।
মিজোরাম সরকার
মিজোরাম সরকার হচ্ছে ভারতের মিজোরাম রাজ্য তথা এর অন্তর্ভুক্ত ১১টি জেলার সর্বোচ্চ শাসনতান্ত্রিক কর্তৃপক্ষ। এটি মিজোরাম রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। মিজোরাম সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং মিজোরাম বিধানসভা নামে একটি আইনসভা নিয়ে গঠিত। আইজল হচ্ছে মিজোরাম রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।
নির্বাহী বিভাগ
ভারতের অন্যান্য রাজ্যের মতো মিজোরাম রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে মিজোরামের প্রশাসনিক কার্যক্রম পরিচালিত হয়ে থাকে।
আইনবিভাগ
মিজোরামের বর্তমান বিধানসভাটি এককক্ষবিশিষ্ট। মিজোরাম বিধানসভা মোট ৪০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।
মন্ত্রিপরিষদ
মিজোরামের মুখ্যমন্ত্রী জোরামথংগা নিম্নলিখিত মন্ত্রীদের সাথে ২০১৮ সালের ১৫ ডিসেম্বরে শপথ গ্রহণ করেছিলেন।
কৈজুরী ইউনিয়ন, শাহজাদপুর
কৈজুরী ইউনিয়ন বাংলাদেশের রাজশাহী বিভাগের সিরাজগঞ্জ জেলার অন্তর্গত শাহজাদপুর উপজেলার একটি ইউনিয়ন। ৭১১৫ একর আয়তনের যমুনা তীরবর্তী এই জনপদে প্রায় পৌনে পঞ্চান্ন হাজার মানুষের বাস, যাদের অধিকাংশই বাঙালি মুসলমান।
ভূগোল
কৈজুরী ইউনিয়নের আয়তন । ইউনিয়নটির উত্তরে রয়েছে জালালপুর ইউনিয়ন, পশ্চিমে হাবিবুল্লাহ নগর ইউনিয়ন ও পোরজনা ইউনিয়ন এবং দক্ষিণে সোনাতনী ইউনিয়নের অবস্থান। আর পূর্ব দিক দিয়ে বয়ে গিয়েছে যমুনা নদী। ইউনিয়নটির মধ্য দিয়ে বসাগাড়িয়া, হুড়াসাগড় ও ভাঙ্গাদত্ত খাল বয়ে গিয়েছে। নদী তীরবর্তী হওয়ায় এ ইউনিয়ন প্রায়ই বন্যা ও নদীভাঙনের শিকার হয়।
ইউনিয়নটিতে মোট ২০টি গ্রাম আছে। এগুলো হলো:
সুন্দররজন পদ্মনবন
এস পদ্মনবন ভারতের সামরিক বাহিনীর একজন জেনারেল ছিলেন। তিনি ১৯৪০ সালের ৫ই ডিসেম্বর জন্মগ্রহণ করেন এবং রাষ্ট্রীয় ভারতীয় সামরিক মহাবিদ্যালয়ে পড়া শেষে ১৯৫৬ সালে জাতীয় প্রতিরক্ষা বিদ্যায়তনে যোগ দিয়ে তিন বছরের মাথায় গোলন্দাজ শাখায় অফিসার পদ লাভ করেন। পদ্মনবন ১৯৮৮ থেকে ১৯৯১ সাল পর্যন্ত একটি ব্রিগেডের অধিনায়কত্ব, মার্চ ১৯৯১ থেকে আগস্ট ১৯৯২ পর্যন্ত একটি পদাতিক ডিভিশনের অধিনায়কত্ব করেন। তিনি ১৯৯২ এর সেপ্টেম্বর থেকে ১৯৯৩ সালের জুন পর্যন্ত ৩য় কোরের প্রধান স্টাফ কর্মকর্তা ছিলেন। লেফটেন্যান্ট জেনারেল পদে পদোন্নতি পেয়ে তিনি পঞ্চদশ কোরের কমান্ডার হয়েছিলেন।
কৈজুরী ইউনিয়ন, শাহজাদপুর
প্রশাসন
কৈজুরী ইউনিয়ন পরিষদ শাহজাদপুর উপজেলার ১০নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মোয়াজ্জেম হোসেন খোকন।
কৈজুরী ইউনিয়ন জাতীয় সংসদের সিরাজগঞ্জ-৬ আসনের আওতাধীন। হাসিবুর রহমান স্বপন ২০১৪ সাল থেকে এ আসনের সংসদ সদস্য হিসেবে দায়িত্ব পালন করছেন।
প্রাক্তন চেয়ারম্যানবৃন্দ
ইতঃপূর্বে কৈজুরী ইউনিয়নে চেয়ারম্যান হিসেবে দায়িত্ব পালন করছেন:
জনসংখ্যা
২০১১ সালের আদমশুমারী অনুযায়ী কৈজুরী ইউনিয়নে মোট ৫৪,৭৬৫ জন মানুষ বসবাস করে। এর মধ্যে সর্বাধিক ৪৮১৫ জন চরকৈজুরী গ্রামে এবং সর্বনিম্ন ৬২৪ জন খারুয়া গ্রামে বসবাস করে।
১৯৯১ সালে কৈজুরী ইউনিয়নের জনসংখ্যা ছিল ৩৬,১১৪ জন। ২০০১ সালে তা বেড়ে দাঁড়ায় ৫৩,৭৩৩ জনে, যার মধ্যে ২৮,২৭২ জন ছিল পুরুষ এবং ২৫,৪৬১ জন নারী।
শিক্ষা
কৈজুরী ইউনিয়নের শিক্ষার হার ক্রমবর্ধমান। ১৯৯১ সালে এ ইউনিয়নের সাক্ষরতার হার ১৫.৫ শতাংশ থাকলেও ২০০১ সালে তা বেড়ে দাঁড়িয়েছে ২৯.১১%। এ ইউনিয়নের শিক্ষা প্রতিষ্ঠানগুলোর মধ্যে উল্লেখযোগ্য হল:
আয়েশা রাজা ফারুক
শিক্ষা
১৯৯৫ সালে তিনি লাহোর ইউনিভার্সিটি অফ ম্যানেজমেন্ট সায়েন্সেস থেকে মাস্টার অফ বিজনেস অ্যাডমিনিস্ট্রেশন (এমবিএ) ডিগ্রী লাভ করেন এবং ২০১৩ সালে তিনি পাঞ্জাব বিশ্ববিদ্যালয় থেকে আইন বিষয়ে স্নাতকোত্তর ডিগ্রী অর্জন করেন।
রাজনৈতিক কর্মজীবন
পাকিস্তানের সাধারণ নির্বাচন, ২০১৩-এ পাঞ্জাবে মহিলাদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) এর প্রার্থী হিসেবে তিনি পাকিস্তানের জাতীয় সংসদে নির্বাচিত হন। নভেম্বর ২০১৩-এ, তিনি পোলিও নির্মূলকরণে প্রধানমন্ত্রীর কেন্দ্রী ব্যক্তি হিসেবে নিযুক্ত হন। মার্চ ২০১৫-এ তিনি জাতীয় সংসদ থেকে পদত্যাগ করেন।
পাকিস্তান সিনেট নির্বাচন, ২০১৫-এ পাকিস্তান মুসলিম লীগ (এন) প্রার্থী হিসেবে তিনি মহিলাদের জন্য সংরক্ষিত আসনে পাকিস্তানের সিনেটে নির্বাচিত হন।
মার্চ ২০১৮-এ, তিনি পোলিও নির্মূলকরণে ভূমিকার জন্য পাকিস্তান সরকারের কাছ থেকে পাকিস্তানের তৃতীয় সর্বোচ্চ বেসামরিক পুরস্কার সিতারা-ই-ইমতিয়াজ লাভ করেন।
শ্রেষ্ঠ ওড়িয়া ভাষার চলচ্চিত্র বিভাগে জাতীয় চলচ্চিত্র পুরস্কার (ভারত)
শ্রেষ্ঠ ওড়িয়া ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।
১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।
সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ ওড়িয়া ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৬০–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুর হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
প্রফুল্ল কুমার সেনগুপ্ত পরিচালিত, ১৯৬০ সালের শ্রী লোকনাথ চলচ্চিত্রটিকে "শ্রেষ্ঠ ওড়িয়া ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। অতি সাম্প্রতিক ২০১৭ সালে আয়োজিত ৬৫তম জাতীয় চলচ্চিত্র পুরস্কার প্রাপ্ত চলচ্চিত্র ২০১৭ সালের ছবি হ্যালো আরশি।
বিজয়ী
পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:
পার্বত্য চট্টগ্রাম উপজাতীয় কল্যাণ সমিতি
পার্বত্য চট্টগ্রাম উপজাতীয় কল্যাণ সমিতি ১৯৬৬ সালে তৎকালীন পূর্ব পাকিস্তানে প্রতিষ্ঠিত একটি রাজনৈতিক দল। দলটি কাপ্তাই বাঁধ নির্মাণের ফলে বাস্তুচ্যুত ১,০০,০০০ জনগোষ্ঠীকে উপস্থাপন ও তাঁদের পুনর্বাসন ও ক্ষতিপূরণ আদায়ের লক্ষে তৈরি হয়। এর নেতৃত্বে ছিলেন অনন্ত বিহারী কীসা ও জে বি লারমা। এটি পার্বত্য চট্টগ্রাম জনসংহতি সমিতির পূর্বসূরী ছিল, যা পরে পার্বত্য চট্টগ্রামের প্রধান রাজনৈতিক দল হিসাবে আত্মপ্রকাশ করে এবং উপজাতি ও জনগণের স্বায়ত্তশাসন ও অধিকার অর্জনের জন্য বাংলাদেশ রাষ্ট্রীয় বাহিনীর বিরুদ্ধে বিদ্রোহ চালানোর জন্য শান্তি বাহিনী প্রতিষ্ঠা করে।
পার্বত্য চট্টগ্রাম উপজাতীয় কল্যাণ সমিতির সমর্থন নিয়ে ১৯৭০-এর নির্বাচনে স্বতন্ত্র প্রার্থী হিসেবে মানবেন্দ্র নারায়ণ লারমা চট্টগ্রাম থেকে প্রাদেশিক পরিষদের সদস্য নির্বাচিত হন। বাংলাদেশের জন্মের পর মানবেন্দ্র নারায়ণ লারমা ২৪ এপ্রিল ১৯৭২ সালে বাংলাদেশের খসড়া সংবিধান প্রণেতাদের কাছে পার্বত্য চট্টগ্রামের স্বায়ত্তশাসনের দাবিসহ মোট চার দফা দাবি পেশ করেন। দাবিগুলো ছিল: যদিও দাবিগুলি সরকার গ্রহণ করেনি।
বল টেম্পারিং
সংজ্ঞা
ক্রিকেটের আইন ৪২ এর উপধারা ৩-এ বলা আছে, ক্রিকেট বলকে কৃত্রিম উপাদান ধারা পালিশ করা যাবে, তোয়ালে দ্বারা শুকানো যাবে যদি বল ভেজা থাকে এবং আম্পায়ারের পর্যবেক্ষণে বল থেকে কাঁদা অপসারণ করা যাবে; বাকি যে কোনো কর্মকাণ্ড যা বলের অবস্থা পরিবর্তন করে থাকে তা অবৈধ বলে বিবেচিত হবে। যা সাধারণত নিষিদ্ধ বলে ধরা হয় সেগুলা হল বলকে মাথায় ঘষা, নখ বা যে কোনো তীক্ষ্ণ বস্তু ধারা বলকে খোঁচানো এবং বলের দুই প্রান্তের জোড়ার পরিবর্তন ঘটানো।
উদ্দেশ্য
সাধারণত বল টেম্পারিং-এর উদ্দেশ্য হচ্ছে, বোলিং করার সময় উপকারি সুবিধা নেয়া। বল টেম্পারিং-এর উদাহরণ হিসেবে বলা যায়, একজন ফিল্ডার যখন ঠোটের জেলি বা চুংইগাম মিশ্রিত লালা বা অন্যান্য উপাদান দিয়ে বলের একপ্রান্ত উজ্জ্বল করা যাতে বলের গতি পরিবর্তন করে অনেক বেশি সুইং পাওয়া। বিপরীতে, পায়ের জুতোর কাঁটা বা বোতলের ঢাকনা দিয়ে বলের যে কোনো এক প্রান্তকে অসমতলা করাকেও বল টেম্পারিং হিসেবে ধরা হয়।
বৈধভাবে বল পরিবর্তিত করা
মুখের লালা বা ঘামের দ্বারা বলের অবস্থা পরিবর্তন করা, বিশেষ করে সুইং বোলিং এর ক্ষেত্রে, বৈধ। ঘাম বা লালার ধারা এক প্রান্ত পালিশ করে যে আর্দ্রতা পাওয়া যায় তা বলের ঐ প্রান্তকে মসৃন করে যা বাতাসকে ঐ প্রান্তে দ্রুত পাশ কাটাতে সাহায্য করে। এর ফলে একজন বোলার বলকে বাতাসেই এক দিক থেকে অন্য দিকে সহজেই নিতে পারে। একজন বোলারের ক্ষেত্রে বলকে নিজের পোশাকে ঘষে শুকানো বা পালিশ করাকে সাধারন ঘটনা হিসেবে ধরা হয়।
শাস্তি
মাঠে আম্পায়ারের উপর দায়িত্ব থাকে বলের অবস্থার পর্যবেক্ষণ করা এবং তা অবশ্যই নির্দিষ্ট সময় অন্তর অন্তর। যদি একজন আম্পায়ার মনে করেন যে ফিল্ডার বল টেম্পারিং-এর দোষে দোষী সাবস্থ্য হয়েছে, তখন তিনি বিপক্ষ দলকে ৫ পেনাল্টি রান উপহার দিতে পারেন এবং বল অবশ্যই পরিবর্তন করবেন। সাধারণত আম্পায়াররাই বল পরিবর্তন করেন এবং নতুন বল যতটা সম্ভব পুরাতন বলের কাছাকাছি রাখার চেষ্টা করেন। মাচ বা সিরিজ এর শুরুতে নির্ধারিত নিয়মাবলির উপর ভিত্তি করে, একজন ব্যাটসম্যান বিভিন্ন সময় ধরে ব্যবহৃত বলের মধ্যে থেকে বল নির্ধারণ করতে পারেন।
বল টেম্পারিং এর দোষে দোষী সাবস্থ খেলার খেলার বাকি অংশসময় জুড়ে বোল করা থেকে আদেশ পেতে পারেন। যদি একজন খেলোয়াড় একাধিকবার বল টেম্পারিং এর দোষে দোষী সাবস্থ, তা ভয়ঙ্কর অপরাধ হিসেবে গণ্য করা হয় এবং খেলা শেষে আইন অনুযায়ী বিভিন্ন শাস্তির মুখোমুখি হবেন। উক্ত দলের অধিনায়কেও সমান শাস্তি ভোগ করতে হয় কারণ দলের অধিনায়ক হিসেবে খেলার মাঠে দলের বাদবাকি সদস্যের আচরণের দায়দায়িত্ব তার উপরই বর্তায়।
উদাহরণ
যদিও ভিন্ন কোন পদার্থ দ্বারা বল পালিশ করা অবৈধ তবুও কোন কোন ক্ষেত্রে এটা সাধারন ঘটনা হিসেবে ধরা হয় এবং কোন শাস্তির মুখমুখি হতে হয় না। এই উদ্দেশ্যে যে সব পদার্থ সধারনত ব্যবহার করা হয় তা হল হেয়ার জেল, চিনি এবং লিপ জেল।
উপরন্তু, বলের প্রধান সিমের সুতা খুঁচিয়ে তোলা বা কোয়ার্টার সিমের সুতা তোলে ফেলা যা নিয়মিত বা রিভার্স সুইংয়ে সাহায্য করে তা অবৈধ বলে মনে করা হয়। বিপরীত সিমের কোয়ার্টার স্তর পরিবর্তন করা হলে তা শনাক্ত করা বা প্রমাণ করা বিশেষ করে কঠিন হতে পারে।
যাইহোক, টেলিভিশন সম্প্রচার বৃদ্ধির কারণে বল টেম্পারিং, বিশেষ করে আন্তর্জাতিক ক্রিকেটে, খুব সহজে ধরা পরে। ২০০০ সালে একটি ম্যাচের পর ওয়াকার ইউনুস প্রথম খেলোয়াড় হিসেবে বল টেম্পারিংয়ের জন্য শাস্তি পান।
১৯৯৪ সালে মাইকেল আর্থারটন
"ডার্ট ইন পকেট" ঘটনা বলে পরিচিত, ১৯৯৪ সালে লর্ডসে  দক্ষিণ আফ্রিকার বিপক্ষে তখনকার  ইংল্যান্ড অধিনায়ক মাইকেল আর্থারটন নিজের পকেট থেকে কিছু নিয়ে বলে ঘষার সময় টেলিভিশন ক্যামেরায় ধরা পরেন এবং বল টেম্পারিং এর দোষে অভিযুক্ত হন। আথারটন বল টেম্পারিং এর অভিযোগ অস্বীকার করে দাবি করেন যে, তিনি তার পকেট ময়লা রাখতেন যা তিনি তার হাত শুকাতে ব্যবহার করেন। তিনি ম্যাচ রেফারির কাছে মিথ্যে বলার দোষে অভিযুক্ত হন। আর্থারটনকে ম্যাচ রেফারির নিকট তলব করা হয় এবং ম্যাচ রেফারির কাছ থেকে পকেটে ময়লা রাখা প্রকাশ করতে ব্যর্থ হওয়ার জন্য ২০০০ পাউন্ড জরিমানা করা হয়।
আগস্ট ২০০৬ সালে পাকিস্তান
২০০৬ সালে, একটি কথিত বল টেম্পারিংয়ের বিষয়টি পাকিস্তান ও ইংল্যান্ডের মধ্যকার টেস্ট ম্যাচেকে বিতর্কিত করে, যেখানে পাকিস্তান দুপুরে বল টেম্পারিংয়ের অভিযোগে অভিযুক্তের জন্য বিকেলের সেশনের ফিল্ডিং এর জন্য অস্বীকার করে। টেলিভিশন ক্যামেরায় আম্পায়ারদের কোয়ার্টার সিম নিয়ে আলোচনা করা ধরা পরে। পাকিস্তান প্রতিবাদ স্বরূপ চা বিরতির পর খেলায় ফিরতে ইচ্ছাকৃত বিলম্ব ঘটায়, কিন্তু যখন তারা খেলতে অস্বীকার করছিল, আম্পায়াররা ক্রিকেটের আইন অনুযায়ী ইংল্যান্ডকে বিজয়ী ঘোষণা করে।
বিতর্ক উঠে যখন আম্পায়াররা, ড্যারেল হেয়ার এবং বিলি ডকট্রোভ, সিদ্ধান্ত জানায় যে, পাকিস্তান দল বল টেম্পারিং এর সাথে জড়িত ছিল। তারা ইংল্যান্ডকে পাঁচটি পেনাল্টি রানে ভূষিত করেছিল এবং রিপ্লেসমেন্ট বল ইংল্যান্ডের ব্যাটসম্যান পল কলিংউড এর দ্বারা নির্বাচিত করে খেলা হয়েছিল। খেলা, চা বিরতি পর্যন্ত অব্যাহত ছিলো কোনো পাকিস্তানি প্রতিবাদ ছাড়া। চা-বিরতির পর, পাকিস্তানি দল নিজেরা আলোচনা করে নিশ্চিত হয় যে কোনো বল টেম্পারিং হয়নি এবং ঘটনার তীব্রতা বিবেচনা করে ফিল্ডিং করতে অস্বীকার করে।আম্পায়াররা তারপর মাঠ ত্যাগ করে, পাকিস্তানি খেলোয়াড়দের একটি সতর্ক বার্তা দেন, ১৫ মিনিট পরে আরো একবার ফিরে আসেন। দুই মিনিট অপেক্ষা করার পর আম্পায়াররা স্ট্যাম্প থেকে বেল উঠিয়ে নেন এবং ইংল্যান্ডকে বিজয়ী ঘোষণা করেন। ইংল্যান্ড এবং পাকিস্তান ক্রিকেট বোর্ড খেলা চালিয়ে যাবার জন্য একটি চুক্তি করে, আম্পায়াররা প্রথম খেলা শুরু করার ৫৫ মিনিট পর পাকিস্তান দল ফিল্ডিং করতে নামে। আম্পায়ার হেয়ার এবং বিলি তাদের সিদ্ধান্তে অটল থেকে খেলা চালিয়ে যেতে অস্বীকার করে।